Waterpolo: Faċli wisq għal Neptunes kontra Otters Minn Cristian Muscat – ritratt: Dominic Borg Neptunes………………….. 25 Otters………………………… 6 (6-0, 7-2, 4-1, 8-3) Neptunes kisbu rebħa kbira fuq Otters bl-iskor ta' 25-6 hekk kif iddominw għal kollox dan il-konfront fejn spikkat id-differenza bejn iż-żewġ timijiet. F'din il-logħba spikkaw Jake Muscat u Steve Camilleri meta skorjaw sitta u ħames goals rispettivament. L-ewwel sessjoni tat indikazzjoni fejn kienu sejrin il-punti hekk kif Neptunes rebħuha bl-iskor ta' 6-0 bil-goals jaslu minn Jake Muscat (4) bit-tielet goal jasal minn man-up wara li tkeċċa l-veteran Charlie Zammit, Alec Fenech u Jordan Camilleri. Fit-tieni sessjoni Neptu­nes komplew bid-dominju assolut meta skorjaw seba' goals kontra t-tnejn tal-avversarji. L-awturi tal-goals kienu Jeremy Abela (2), Stevie Camilleri (2) bl-ewwel goal għalih jasal minn man-up wara li tkeċċa Otis Zammit, Michael Spiteri Staines minn man-up wara li tkeċċa Matthew Farrugia, ħuh James Spiteri Staines u Jake Muscat. Edward Meli u David Dimech minn sitwazzjoni ta' raġel iktar wara li tkeċċa Jake Muscat wieġbu għall- Għawdxin ta' Otters. It-team mill-Balluta rebaħ ukoll it-tielet sessjoni, din id-darba bl-iskor ta' 4-1 bl-awturi tal-goals ikunu Michael Spiteri Staines, Stevie Camilleri minn pe­nalty, Jordan Camilleri u Jake Muscat. Charlie Zammit skorja l-uniku goal għal Otters. Neptunes għamlu l- en plain billi rebħu wkoll l-aħħar sessjoni fejn komplew bix-xalata ta' goals tagħhom bl-iskor ta' 8-3. Claudio Spiteri Debarro, Edward Meli u Zion Bartolo wieġbu għal Otters.